Sunita Singh Choken

Sunita Singh Choken (Rewar, Haryana, India, 1985) indiar alpinista eta ekintzailea da. 2011n Everest mendia igo zuen. Ondoren, ibilbide luzeko bi bidaia egin zituen, ingurumena eta "Save, educate the girl child", [Salbatu, hezitu neska ikaslea] (Beti Bachao Beti Padhao) kanpaina sustatzeko. Hainbat sari jaso ditu, besteak beste, 2016ko Nari Shakti Puraskar.
Universitateko gradua du eta masterra Hezkuntza Fisikoan.

 Haurtzaroa 
Sunita Singh Choken 1985ean jaio zen Gurjar familia hindu batean. Rewarin (Haryana) eta Kishorpuran (Rajasthan) hazi zen eta Amritsar-en (Punjab) amaitu zuen eskola. Aitak Mugako Segurtasun Indarrarentzat egiten zuen lan.
Choken-ek alpinismoa ikasi zuen Manali-n eta Darjeeling-en.

"13 urteko gaztea nintzenez, National Geographic Channel ikusi zalea nintzen. Egun batean, Mission Everest programa ikusi nuen. Uttarkashiko Nehru Mendizaletasun Institutuan filmatu zuten. Kontaktu zenbakia apuntatu nuen berehala, eta institutura deitu nuen Everest igo nahi nuela esanez, eta noiz batu nintekeen. "

"Telefonoa erantzun zuenak poliki esan nion: Mendiak eskalatzea kontuan hartzeko gazteegia nintzela esan zuen, oinarrizko ikastaroa eta ikastaro aurreratua egiteko gutxieneko adina 16 urtekoa baitzen. Funtzionarioak ikasketak egitea proposatu zidan, eta urte batzuen ondoren haiengana gerturatzea."

 Ibilbidea 
Manali, Darjeeling eta Uttarkashiko bost mendi igo zituen Choken-ek, gero Nepal-ek aukeratu zuen Everest mendiaren gailurrera zihoan espedizio batekin bat egiteko. 2011n igo zuen Everest, 25 urte zituela, eta igoera egin zuen Haryana-ko emakumerik gazteena bihurtu zen.

Haryana estatuko Sunita Singh Everest mendira igo zenean, berehala eman zien gurasoei merezimendu osoa.

"Nire haurtzaroko anbizioa betetzen utzi zidaten, eta lorpen hau haiei eskaintzen diet", esan du.

Munduko tontorrik altuena eskalatzeko ametsa gauzatzeko, aitak, Mugako Segurtasun Indarreko inspektorea, 2,5 milioi errupiako mailegu bat (Dh183,550) hartu zion urruneko senide bati.  Ez zuten babeslerik aurkitzeko baliabiderik, atzealde xumetik zetorrelako.

Ondoren, Himalaiako beste hainbat gailur eskalatu zituen.

2017an, Choken-ek 4.200 km-ko bizikleta-bidaia hasi zuen Kanyakumaritik Lehera, "Save, educate the girl child" (Beti Bachao, Beti Padhao) eta "Preserve  environment" [Ingurua zaindu] kanpainak sustatzeko. Azkenean, 4.656 km egin zituen eta 220 zuhaitz landatu zituen ibilbidean zehar. Bidaiaren ondoren, Amritsar-era itzuli zen yoga irakastera, Vivekananda Kendrak gonbidatuta. Choken Haryanako Poliziaren (DSP) superintendente izendatu zuten 2018an, Punjab eta Haryana Auzitegi Nagusiak Mamta Sodha-ren DSP aurreko izendapenari buruz hartutako erabakiaren ondoren. 2018an ere, Beti Bachao, Beti Padhao, sustatzeko beste bizikleta-bidaia bat egin zuen, oraingoan Somnath tenplu-tik (Gujarat) Nepal-era 5.000 km-ko distantzia betez.

Konkista bikain baten kronika - Sunita Singh Chockenek (Jenny Chocken bezala ere ezaguna) Himalaiako tontor birjina bat konkistatu zuen (19.700 metroko altuera) 2017ko ekainean.

Sunitak txangorako ondo prestatu eta entrenatu zuen. Ia urtebete behar izan zuen bere babesleak konbentzitzeko eta espediziorako nondik norakoa lortzeko. Bere Haryana etxean mentalki bere bidea jarraitu zuen, Vishveshvar Semwal (Vishnu Bhaiji) bere konfiantzazko gidariarekin harremanetan jarri zen eta beste 5 kide aukeratu zituen bere talderako. Eskalada oso teknikoa izango zela konturatu zen, eta bere esperientzia eta eskarmentu guztia erakutsi behar izan zuen gailurra lortzeko.

Beste kontu bat zen, noski, espediziorako baliabideak aurkitzea. Bai, India herrialde oso arraroa da. Milaka milioi inbertitzen ditu edertasun lehiaketa eta moda desfileetan, baina ezin ditu gutxiago zaindu bere kirolari eta esploratzaileak. Mendizaleek erronka larriari egin behar diote aurre beren espedizioetarako dirua eskuratzeko orduan.

 Sariak eta aitortza 

 Choken-ek 2016ko Nari Shakti Puraskar jaso zuen, Indiako presidente Pranab Mukherjee-k aurkeztuta. Era berean, Border Security Force Brave Daughter, [Mugako Segurtasun Indarraren alaba ausarta] Bharat Gaurav eta Kalpana Chawla sariak jaso ditu.

 Erreferentziak 

 Kanpo estekak: 
Exclusive Interview with Sunita Singh Choken - Green Wheels Bikes Festival Season 3 [Elkarrizketa berezia ingelesez] You tube-en

Kategoria:Indiarrak
Kategoria:Yoga
Kategoria:Everest igotakoak
Kategoria:Emakume txirrindulariak
Kategoria:Emakume mendizaleak
Kategoria:Haryanako barrutiak
Kategoria:Gizabanako biziak
Kategoria:Indiako emakumeak